GPSC દ્વારા એકાઉન્ટ ઓફિસર અને આસિસ્ટન્ટ કોમર્શિયલ ટેક્સ ક્લાસ-૧ની પોસ્ટ માટેની કેટલાક અરજદારોની ઉમેદવારી રદ કરી દેતાં સમગ્ર મામલો હાઇકોર્ટ સમક્ષ ઉપસ્થિત થયો હતો. જેમાં હાઇકોર્ટના જસ્ટિસ બીરેન વૈષ્ણવે અરજદારોને વચગાળાની રાહત આપતાં તેમના ઇન્ટરવ્યૂ લઇ તેમના પરિણામો સીલ કવરમાં રાખવાનો GPSCને આદેશ કર્યો છે. આ કેસની વધુ સુનાવણી ૧૯ જૂન મુકરર કરાઈ છે અને સમગ્ર મામલો કેસના અંતિમ પરિણામને આધિન રહેશે તેમ પણ ઠરાવવામાં આવ્યું હતું.